text: De undrer sig i Sønderborg
  23 februar 2013 kl. 15.05
  Politikerne og Kasernens Venner i Sønderborg kan ikke forstå at DF ikke har tid til at komme forbi Sønderborg, når de nu har været i Haderslev. 
  De frygter sagen er afgjort på forhånd.
  Sønderborg Kasernes Venner forsøger nu at lægge pres på Dansk Folkeparti, der efter sigende kan sidde med de afgørende stemmer i kasernekampen.
  Vennerne har sendt en mail til Dansk Folkepartis leder, Kristian Thulesen-Dahl, og kasernegruppen inviterer partiformanden til at komme at 
  besøge Sønderborg Kaserne.
  - Vi har set, at du og Marie Krarup har besøgt Haderslev Kaserne, hvorfor vi også synes, at det er naturligt, at du besøger 
  Sønderborg Kaserne. Derfor opfordring til et besøg, lyder det John Lohff, der er formand for Sønderborg Kasernes Venner og afsender af brevet.
  Begrundelsen for invitationen handler selvfølgelig om at bevare en kaserne i Sønderborg.
  - Vi hører, at DF har besluttet sig for at bevare Haderslev Kaserne. Hvis et besøg har kunnet udvirke den beslutning, vil vi derfor 
  kraftigt opfordre til et besøg hos os og på Hærens Sergent skole i Sønderborg, lyder det i invitationen.
  Marie Krarup, der er forsvars ordfører for Dansk Folkeparti, siger på vegne af partiet tak for invitationen fra Sønderborg Kasernes Venner om, 
  at hun og partiets formand, Kristian Thulesen-Dahl, gerne må besøge Hærens Sergentskole.
  - Det er pændt af dem at invitere, og vi siger også altid ja tak til sådanne invitationer. Men jeg tror ikke, at vi kan nå et besøg i Sønderborg, 
  inden et forsvarsforlig er på plads, siger Marie Krarup.
  Hun skal ud at rejse på fredag, og samtidig tror Marie Krarup, at forsvarsministeren gerne vil have et forlig på plads hurtigt.
  - Selv om vi har var besøgt Haderslev Kaserne, så betyder det ikke, at der er skumle planer. Vi har ingen dødsliste på, hvilke kaserner der 
  skal lukkes eller bevares, siger forsvars ordføreren.
  - Men vi har et mindstekrav: At der bliver noget tilbage i Syd- og Sønderjylland, for vi vil ikke være til at lukke kasernerne i både Fredericia, 
  Haderslev og Sønderborg, siger Marie Krarup.
  